KCE พุ่งเฉียด 5% โบรกฯ แนะ “ซื้อ” เป้า 80 บ. ชูท็อปพิคกลุ่ม ลุ้นกำไรโตทุกไตรมาส
KCE พุ่งเฉียด 5% ราคาแตะ 71.75 บาท ด้วยมูลค่าซื้อขาย 785.37 ลบ. โบรกฯ แนะ “ซื้อ” เป้า 80 บ. ชูท็อปพิคกลุ่ม ลุ้นกำไรโตทุกไตรมาส
KCE พุ่งเฉียด 5% ราคาแตะ 71.75 บาท ด้วยมูลค่าซื้อขาย 785.37 ลบ. โบรกฯ แนะ “ซื้อ” เป้า 80 บ. ชูท็อปพิคกลุ่ม ลุ้นกำไรโตทุกไตรมาส
28 มิ.ย. 2564

ผู้สื่อข่าวรายงานว่า ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ล่าสุด ณ เวลา 14.58 น. อยู่ที่ 71.75 บาท บวก 3.25 บาท หรือ 4.74% สูงสุดที่ 71.75 บาท ต่ำสุดที่ 67.50 บาท ด้วยมูลค่าซื้อขาย 785.37 ล้านบาท

ทั้งนี้ บล.กสิกรไทย ระบุในบทวิเคราะห์ (22 มิ.ย.) แนะนำ “ซื้อ” หุ้น KCE ด้วยราคาเป้าหมายเดิมกลางปี 2565 ที่ 80 บาท โดย KCE ยังเป็นหุ้นเด่นในกลุ่มอุปกรณ์อิเล็กทรอนิกส์ คงมุมมองบวกต่อทิศทางการเติบโตของกำไรสุทธิของ KCE จากกำลังการผลิตใหม่ที่จะเริ่มผลิตในไตรมาส 3 ปี 2564 และ ไตรมาส 4 ปี 2564 จึงคาดว่ากำไรสุทธิรายได้ไตรมาสจะเติบโตขึ้นเมื่อเทียบจากไตรมาสก่อนในทุกไตรมาสตลอดทั้งปี 2564 อัตราเติบโตในเชิงเมื่อเทียบจากปีก่อนสูงขึ้นในระยะยาว และคาดว่าอัตรากำไรเติบโตเฉลี่ยต่อปี (CAGR) จะอยู่ที่ 46% ในช่วงปี 2564-2566 ซึ่งเป็นระดับแข็งแกร่งที่สุดในกลุ่ม ทั้งนี้เชื่อว่าราคาหุ้น KCE จะยังแข็งแกร่งเพราะนักลงทุนต่างรอเข้าสะสมหากราคาหุ้นปรับตัวลดลง
โดยมองว่า KCE จะเป็นผู้ได้ประโยชน์หลักจากสถานการณ์เงินดอลลาร์ฯ ที่แข็งค่าและราคาสินค้าโภคภัณฑ์ที่ปรับตัวลดลงขณะนี้ เชื่อว่าตอนนี้เป็นช่วงขาขึ้นของ KCE เพราะรายได้ส่วนใหญ่ของ KCE อยู่ในสกุลเงินดอลลาร์ฯ ขณะนี้บริษัทฯ ปรับเพิ่มราคาขายเฉลี่ย (ASP) ขึ้น 5% ตั้งแต่เดือน พ.ค. ที่ผ่านมาซึ่งสามารถดูดซับราคาทองแดงได้ถึง 10,500 ดอลลาร์ฯ/ตัน
 